पाएं अपने शहर की ताज़ा ख़बरें और फ्री ई-पेपरडाउनलोड करें
रोहतक. शहर के पहले नागरिक यानि नगर निगम के मेयर की कुर्सी पाने के लिए चार महिला पार्षदों ने दिन-- रात एक किए हुए हैं, जिस मेयर के पद के लिए मारामारी हो रही है, निगम एक्ट के तहत इसका मानदेय महज 5 हजार रुपए प्रतिमाह है। वही, सीनियर डिप्टी मेयर को 3 व डिप्टी मेयर को मात्र 2 हजार रुपए प्रतिमाह मिलेंगे।
निगम के पास आवास नहीं
नियमों के तहत मेयर को मानदेय के अतिरिक्त सरकारी कार्यालय, लालबत्ती लगी गाड़ी, चार कर्मचारी और आवास का प्रावधान है। रोहतक नगर निगम के पास मेयर आवास के लिए भवन तक नहीं हैं। निगम के सोनीपत स्टैंड स्थित भवन में जहां एसडीएम जगदीश शर्मा रहते हैं, वही मानसरोवर पार्क के नजदीक बिल्डिंग में उप निगम आयुक्त रह रहे हैं। ऐसी स्थिति में मेयर को मकान भत्ते के तौर पर 15 हजार रुपए प्रति माह मिलने तय है।
सीनियर डिप्टी मेयर व डिप्टी मेयर को महज कार्यालय
निगम एक्ट के तहत सीनियर डिप्टी मेयर व डिप्टी मेयर को केवल कार्यालय उपलब्ध कराया जाएगा। वहां पर चपरासी व फोन की सुविधा भी होगी, लेकिन आवास व गाड़ी की सुविधा उन्हें नहीं मिलेगी। मेयर की अनुपस्थिति में सीनियर डिप्टी मेयर को सदन की अध्यक्षता करने का अधिकार जरूर है।
पार्षदों का 1500 रुपए प्रतिमाह मानदेय
अप्रैल 2009 में प्रदेश सरकार की ओर से निगम पार्षद के लिए 1500 रुपए प्रतिमाह मानदेय तय किया गया। उस समय स्थानीय जनप्रतिनिधियों की ओर से सरकार के सामने मानदेय ढ़ाई हजार रुपए प्रतिमाह करने की मांग की गई, लेकिन अभी तक निर्णय हीं हो सका है। पार्षद सदन में बहुमत से 50 लाख से 1 करोड़ रुपए तक का बजट जरूर पास कर सकते हैं। बैठक में भाग लेने पर हर पार्षद को निगम की ओर से 100 रुपए अतिरिक्त मिलेंगे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva mai_Deva hin_Deva hin_Deva hin_Deva zho_Hant eng_Latn